የሃዋሳን የቀድሞ ሰላምና እና መልካም ስም ለመመለስ እየሰራ መሆኑን የከተማዋ አስተዳደር ገለፀ
የሃዋሳ ከተማ ከ2010 ጀምሮ በገጠማት የሰላም እጦት የጠለሸዉ ስሟን ለማደስ የከተማ አስተዳደሩ እየሰራ መሆኑን ከንቲባዉ ገለፁ፡፡የሃዋሳ ከተማ አስተዳደር ከንቲባ አቶ ጥራቱ በየነ ለዋልታ እንደገለፁት በከተማዋ ገፅታዋን የሚገነቡ አረንጓዴ ፓርኮች ልማት ስራ የተጀመረ ሲሆን በከተማዋ የሚገኙ 4ሺ የሚሆኑ የጎዳና ተዳዳሪዎችን በዘላቂነት መልሶ ለማቋቋም ፕሮጀክት ተቀርፆ እየተሰራ ነዉ፡፡በ1952 ዓ.ም የተቆረቆረችዉ ሃዋሳ ዘንድሮ 60ኛ አመቷን የምታከብር ሲሆን በልማት፤ በኢንቨስትመንት፤ በፍቅርና መቻቻል የነበራትን ተምሳሌትነት ለመመለስ ይሰራል ብለዋል፡፡በከተማዋ አዲስ የተዋቀረዉ አስተዳደር ባለፉት ጊዜያት በተከሰቱ ጉዳዮችና በቀጣይ አቅጣጫዎች ላይ ከነዋሪወች ጋር በየደረጃዉ መድረክ ከፍቶ አየተወያየ መሆኑም ተመልክቷል፡፡በአሁኑ ሰዓት በኮማንድ ፖስት ስር የምትገኘዉ ሃዋሳ ወደቀድሞ ሰላሟ ሙሉ በሙሉ እየተመለሰች መሆኑን ነዋሪዎቿ ለዋልታ ገልፀዋል፡፡